
Dunaújvárosi Szakképzési Centrum Kereskedelmi és Vendéglátóipari Technikum és Szakképző Iskola
Kísérői beszámoló
külföldi gyakorlaton részt vett kísérő személyeknek



	Fogadó intézmény országa :
	Olaszország

	Fogadó intézmény/cég neve :
	Shall we go

	Város:
	Milánó

	Szakmai tevékenység időtartalma (utazással együtt):
	10 munkanap + 2 nap utazás

	Kísérő személy 1 neve :
	Matussné Füleki Hella

	Kísérő személy 2 neve :
	Szegedi Krisztina

	Diákok létszáma:
	20 fő

	Szállás értékelése
(minőség, szobák elosztása, megközelíthetőség, stb.)
1 2 3 4 5
	szöveges értékelés min. 500 karakter
A szállásunk a Meininger Garibaldi 3*-os hostelben volt, a közelben metrómegállóval, kb 5 perc sétára. A diákokat 3-4 fős szobákban helyezték el, melyhez saját beosztást csináltunk osztályaik alapján. A két kísérő tanár külön szobát kapott. Minden szobában volt saját fürdőszoba, a felszerelés nagy komfortérzetet nyújtott mindenki számára. Klímaberendezés biztosította a megfelelő fűtést-hűtést. A szálláson található lobbyban a diákok közösségi tevékenységeket folytathattak: kártyáztak, beszélgettek egymással a nap végén. Modern felszerelésével, fiatalos hangulatával különösen jól el tudták magukat foglalni a tanulók. A reggelit is a szálláshelyen fogyasztottuk el, mely alapvetően olasz jellgű volt, de mindenki talált magának a saját igényének megfelelő ételt, senki nem maradt éhes. A recepció és az étterem személyzete nagyon kedves volt, mindenben a segítségünkre voltak. Különösen figyeltek a szobák tisztaságára, rendjére. A diákok is rendben, tisztán tartották a szobákat, nem viselkedtek kirívóan. 

	Utazás értékelése
(utazás minősége, kényelme, esetleges fennakadások, stb.)
1 2 3 4 5
	szöveges értékelés min. 500 karakter
Az utazás nagyon gördülékenyen ment. Sokan először utaztak repülőgéppel, így különösen izgalmasnak indult. Kisbuszokkal mentünk a reptérre, a teljes csoport becheckolását már otthon elvégeztem. A repülőtársaság új szabályzatához igazodva applikációban jelentek meg a beszállókártyák, melyeket képernyőfotó formájában a tanulóknak megküldtünk messengeren, gördülékennyé téve a reptéri haladást. Segítettem a tanulóknak a csomagfeladásban, utazási okmány ellenőrzésében, biztonsági ellenőrzésnél, valamint a departure lounge-ban. A gépen mindannyian egymás környékén ültünk, így tudtuk figyelni a tanulókat, esetleges félelmeiket enyhítettük, mely az első repülés kapcsán felmerült.

	Fogadó intézmény értékelése
(kapcsolattartás, információátadás, szakmaiság, stb.)
1 2 3 4 5
	szöveges értékelés min. 100 karakter
A Fogadó intézménnyel már korábbi mobilitások kapcsán fennálló jó munkakapcsolatom van, ezért pontosan tudtam, hogy mire számíthatunk/számíthatok. A repülőtéren történő fogadástól kezdve a munkahelyekre történő eljutáson, valamint a különböző felmerülő nehézségek (vacsora helyszín váltás, fogorvos, kórházi sürgősségi ellátás, program változás) megoldására mindig segítőkészen rendelkezésünkre álltak. Bármikor bármilyen apró gondunkkal (nem volt sok ilyen) foglalkoztak, megoldást biztosítva mindenre. A kapcsolattartásra WhatsAppot és messengert használtunk. Az információk átadása rendkívül gyorsan és rugalmasan történt. Szakmailag kimagasló munkát végeztek.

	A program tematikájának értékelése
(tervezett és megvalósult tevékenységek, új szakmai tudás, új elmélet, a gyakorlat hasznossága, a tanulók visszajelzései, együttműködés a fogadó intézménnyel, oktatás színvonala, az otthon hasznosítható jógyakorlatok bemutatása)

1 2 3 4 5
	szöveges értékelés min. 2000 karakter
A tanulóknak szánt szakmai program nagy gondossággal, a tanulók szempontjából minden részletében megtervezett volt. A programot megelőzően a tanulóktól angol nyelvű CV-t és adatlapot kért a Fogadó szervezet, ami alapján ágazatuknak megfelelő cégekhez szervezték ki őket. Jellemzően legalább kettesével, de volt, ahol hármasával kerültke beosztásra, mindössze egy tanuló volt egyedül egy cégnél. Nem okozott problémát, mert végzős diákként, már nagykorúként könnyen eltalált a gyakorlati helyre, magabiztosan használta a tömegközlekedést, és lehetősége nyílt az idegen nyelvű kommunikációra.
Kiutazás előtt időben megkaptuk a szakmai programot úgy, ahogyan azt előzetesen ígérték. Minden részletre kiterjedő info bookletet kaptunk.
A tervezett tevékenységek mindegyikét meg tudtuk valósítani, figyelemmel kísértük a tanulók napi munkáját, beszámoltattuk őket az újonnan megszerzett szakmai tudásukról, melyről munkából visszajövet részletes szóbeli beszélgetéseket folytattunk velük. Mindegyikőjük rendkívül motiváltan, óriási lelkesedéssel mesélt a gyakorlati helyéről.  A gyakorlat során mélyítették már megszerzett tudásukat, idegen nyelvi, multikulturális környezetben pedig magabiztosan tudták azokat alkalmazni. Véleményem szerint mindezek alapján hasznosan telt a gyakorlatuk. Napi szinten használták az idegen nyelvet, nemzetközi környezetben gyakorolhatták szakmájukat. A Fogadó intézménnyel történő együttműködés mindvégig zökkenőmentes volt. A tanulók az olasz mentalitást, a rugalmas hozzáállást rendkívül pozitívan élték meg. Ki tudtak szakadni az elvárások terhe alól és rendre azt mesélték, hogy meg vannak elégedve a munkájukkal, pozitív visszacsatolást kaptak miden nap. Az oktatás színvonala európai szintű volt, minden, a gyakorlathoz szükséges információt időben megkaptak. Még kiutazás előtt kaptunk tájékoztatást a munkavégzéshez szükséges munkaruházatról, így időben be tudták szerezni azokat. Hazatérve a munkahelyeken szakács, pincér és cukrász szaktechnikusok az olasz éttermekből átvett technológiákat, alapanyagokat már ismerve tudják beépíteni a mindennapi munkájukba azokat. Ilyen volt a mascarpone jellege, a legkülönbözőbb gyümölcsök előkészítése, konyhai eszközök használata, a pincéreknek az asztal rámolása, terítése. A logisztikus szaktechnikusok szakmájuk egy szegmensét tudták gyakorolni, postázásban alkalmazandó feladatokat végeztek, honlapon rendeztek termékeket különböző szempontok alapján. Így fejlődhetett digitális kompetenciájuk, valamint a legkülönfélébb címzésekkel találkozhattak. 


	A program kulturális részének értékelése
(milyen kulturális tevékenységek valósultak meg – akár felsorolás szerűen is)
1 2 3 4 5
	szöveges értékelés min. 1000 karakter
A fogadó szervezet által egy kulturális tevékenységet tartalmazott a program, mely a Sforza kastély meglátogatása volt. A helyi tömegközlekedési sztrájk nagyban megnehezítette a tevékenység megvalósulását, de ismét a Fogadó szervezet rugalmasságát és segítségét emelem ki, melynek köszönhetően át tudtuk szervezni a programot, a tanulók pedig meg tudták tekinteni a kastélyt. A kultúraszerető közönségre nagy hatással volt a kastély. Kísérőként fontosnak tartottuk azt is, hogy minél több turisztikai látványosságot, kulturális helyszínt tudjunk megmutatni a tanulóknak, így a tanulók érdeklődési körének felmérése után szerveztünk nekik további programokat. Meglátogattuk a dómot, elvittük őket a San Siro stadionba, a Monzában található Forma 1-es pályára, néhányan ellátogattak a Navigli negyedbe, valamint egy katedrálishoz, amit előzőleg terveztek már megtekinteni. Közös program keretében megtekintettük a San Bernardino alle Ossa koponyatemplomot is. A programok sorát csupán a rendelkezésre álló kint töltött idő korlátozta. Összességében elmondható, hogy óriási hatással volt Milánó és így Olaszország a tanulókra. Csillogó szemekkel tértek vissza minden nap a szállásra és a mobilitás végén itthon a családjaikhoz. Mai napig emlegetik a megszerzett tapasztalataikat. 

	Fenntarthatóság
(javaslatok a gyakorlatok színvonalának növelésére, illetve tapasztalatok bemutatása a képzés fejlesztése érdekében)
1 2 3 4 5
	szöveges értékelés min. 1000 karakter
A mobilitás és a gyakorlat során a program fenntarthatóságára különös figyelmet fordítottunk, írásbeli, papír alapú dokumentumot csak szükséges esetben használtunk (Learning agreementek, Partner agreement, Europass) illetve készítettek a tanulók. Folyamatosan elektronikusan tartottuk a Fogadó szervezettel, illetve gyakorlati helyekkel a kapcsolatot, ezen kívül a tanulók is digitálisan készítették el beszámolóikat, munkanaplóikat. Itt emelném ki, hogy a digitális technológia által kínált lehetőségeket maximálisan kihasználva közös használatra töltöttük le és használtuk mindenkivel a Life 360 alkalmazást. Ez kompatibilis minden típusú mobil telefonra. Ezen keresztül tudtuk követni a tanulókat a nap 24 órájában, eszközeik töltöttségét, pozícióikat, mozgásuk jellegét (gyaloglás, tömegközlekedés) tudtuk is nyomon tudtuk követni. Mindenki látott mindenkit, ami biztonságot jelentett nekünk, kísérőknek is. Ha el is vesztette valaki a tájékozódási képességét, nem tudott elveszni, mert az alkalmazás segítségével tudtuk követni.
A szülőkkel és gyerekekkel emailen és zárt Facebook csoportokban folyt a kommunikáció/tájékoztatás napi szinten. A disszemináció részeként külön zárt Fb csoportot használtunk a napi tevékenységek posztolásához. Innen a Centrum közösségi média felelőse az iskola Facebook oldalára posztolt rendszeresen a beküldött anyagokból.


	Általános értékelés
(megvalósult-e a program célja, elégedettség, jó-gyakorlat, hasznosíthatóság, motiváció, tanulási eredmények értékelése)
1 2 3 4 5
	szöveges értékelés min. 1000 karakter
A program célja maximális mértékben megvalósult. A lehetséges utazó létszámot kihasználtuk. Összesen 20 tanulót, szakács, cukrász, vendégtéri szaktechnikust és logisztikus szaktechnikust kísértünk kolléganőmmel rövid távú diákmobilitáson 10 nap + 2 nap utazással. A diákok rendkívül nagy érdeklődéssel, motivációval utaztak Milánóba. Igyekeztek minden napot, és (nem túlzás) minden percet kihasználni, hogy szakmájukban külföldi szakmai gyakorlatot szerezzenek. Jó gyakorlatokat is szereztek, a vendéglátósok nyilván jóval többet, köszönhetően az olasz konyha sajátosságainak, de a logisztikusok is megtalálták a számukra újdonságot jelentő gyakorlatokat a postázás területén. Olasz nyelven elsajátították több ország nevét, címzéseket gyakoroltak, illetve különböző dokumentumok rendezését. A tanulók olyannyira motiváltak voltak a mobilitás teljes ideje alatt, hogy legszívesebben maradtak volna, vagy bármikor visszamennének. Tanulási eredményüket a beadott és nyertes pályázatunk alapján érdemjeggyel értékeltük, melyet a krétában szakmai gyakorlat során megszerezett érdemjegyként rögzítettünk és beszámítottuk a félévi értékelésbe. 

	Legnagyobb eredmények, személyes sikerek
	szöveges értékelés min. 1500 karakter
A mobilitás kétségkívül legnagyobb eredményének az tekinthető, hogy 1 tanulónk konkrét állásajánlattal tért haza, másik kettővel együtt pedig további Erasmus Pro program keretében tervezzük újabb mobilitás megvalósítását. 
A mobilitásra alapos válogatás után (szakmai és nyelvi felmérés) kerültek be a tanulók az utazók keretébe. Kisebb tábort is szerveztünk nekik, melyben felkészítést kaptak a rájuk váró feladatokra. Szakmai ismeretek, az együttélés szabályainak közös megbeszélése, nyelvi fordulatok gyakorlása, a repülővel történő utazás, Olaszország és Milánó ismertetése, tömegközlekedéssel való ismerkedés is a felkészítés részét képezték. 



Mennyire érezte magát felkészültnek a mobilitás előtt – (Írjon mellé egy 1-5 ig számot – 1 : egyáltalán nem éreztem magam felkészültnek, 5 – nagyon felkészültnek éreztem magam)
· a fogadó ország kulturája: 5
· a program tematikája: 5
· a képzés nyelve: 5
· a fogadó ország oktatási rendszere: 5
· a program témája: 5

Mennyire érzi magát felkészültnek a mobilitás után – (Írjon mellé egy 1-5 ig számot – 1: egyáltalán nem érzem magam felkészültnek, 5 – nagyon felkészültnek érzem magam)
· a fogadó ország kulturája: 5
· a program tematikája: 5
· a képzés nyelve: 5
· a fogadó ország oktatási rendszere: 5
· a program témája: 5

Kérjük, ha a fenti értékelés során 4-nél rosszabb értékelést adott valamelyik program elemre, legyen szíves megindokolni röviden annak okát! (min. 500 karakter)
-

















	A tanulók megfigyelése során tapasztalt általános benyomások 
(Pl. a tanulók viselkedése, attitűdje, fejlődési ritmusa, általános nehézségeik, a mobilitáson megtapasztalt igények és tapasztalatok)

	A tanulók a mobilitási lehetőség hallatán óriási motivációval álltak a programhoz, a külföldi szakmai gyakorlat lehetősége egy másfajta lendületet adott nekik a 2025-2026-os tanévben. Egy nyár végén megszervezett Erasmus+ táborban kezdték meg a felkészülést a kiutazásra. Kialakult egy 20 fős zárt közösség, melynek közös célja az volt, hogy jól felkészülten, szervezett keretek között szakmai gyakorlatra tegyenek szert. Különböző osztályokból válogattuk ki a résztvevőket. Minden érdekelte őket, ami a szakmájukkal kapcsolatos, főleg úgy, hogy külföldön végezhetnek gyakorlatot. A kiutazás zökkenőmentes volt. A szállásra a Fogadó szervezet kisbusszal vitt el minket. Első nap, hétfőn orientáción vettünk részt, mely során a következő 2 hét pontos menetrendjéről, az Erasmus programban rejlő lehetőségekről tájékoztatták a tanulókat. Ugyanezen a napon a tanulók nagy részét elkísérték a munkahelyekre, ismertették velük a tömegközlekedést, a metrót. A második naptól, amikor kisebb csoportokban közlekedtek munkába, mi, a kísérők mindenkit figyeltünk, hogy a szálláson étkezzen megfelelően, utána pedig indítottunk mindenkit a munkahelyekre. Mi ezután további szabadidős tevékenységeket szerveztünk nekik. Az egyes munkahelyekre egy-egy csoport indult naponta, 3-4 nap elteltével már magabiztosan használták a metrót. A kialakult kis létszámú csoportok döntő többsége problémamentesen végezte a gyakorlatot, 1 -1 helyen voltak kisebb fennakadások a tanulók különböző szocializációja miatt, de kísérőként kezeltük a helyzeteket, sokat beszélgettünk a tanulókkal, orientáltuk őket a megfelelő irányba kommunikáció és viselkedés területén egyaránt.  
Pozitívumként kiemelendő, hogy a csoportok nem zártak össze, hanem nyitottak voltak egymás felé, segítették egymást, végig nyitottak voltak egymással.
Némelyik tanulónál okozott csak némi nehézséget az, hogy ilyen tartósan nem voltak távol a családjaiktól, ezért a honvágy leküzdéséhez rendszeres beszélgetéseket igényeltek az otthoniakkal, és velünk, kísérőtanárokkal is. Nagy többségük érezhetően kapcsolódni próbált hozzánk. Mi pedig örömmel beszélgettünk velük bármikor. Az első hét végére határozottan fáradtak, kisebb megfázások is felütötték a fejüket, kísérőtanárként arra törekedtünk, hogy pihenjen mindenki, amennyit csak tud. Érezhetően ki szerették volna használni a lehetőséget, hogy külföldön vannak, de figyelemmel kellett kísérnünk őket, mennyit pihennek, mert kellett a pihenés mindenki számára. 
További pozitívumként emelem ki, hogy az inklúzió jegyében a tanulók rendkívül nyitottan álltak mindenféle nemzetiségű, más kultúrából érkezett munkatárssal. A többféle bőrszínű, egyes esetekben a kevesebb lehetőséggel rendelkező kollégákkal is megtalálták a közös hangot, szívesen társalogtak velük. 
Én összességében egy nagyon fárasztó, de annál felemelőbb, élményekkel teli szakmai gyakorlaton vagyunk túl. A gyerekek kimerülésig mesélnek itthon a tapasztalatokról a osztálytársaknak, oktatóknak, szülőknek a mai napig.




Összefoglaló:

